CELEX: 32003R0599
Language: sk
Date: 2003-04-01 00:00:00
Title: Nariadenie Komisie (ES) č. 599/2003 z 1. apríla 2003, ktorým sa mení a dopĺňa nariadenie (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravínText s významom pre EHP.

Dôležité právne oznámenie

|

32003R0599

Úradný vestník L 085 , 02/04/2003 S. 0015 - 0016

		Nariadenie Komisie (ES) č. 599/2003z 1. apríla 2003,ktorým sa mení a dopĺňa nariadenie (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 2092/91 [1] z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín, naposledy zmenené a doplnené nariadením Komisie (ES) č. 223/2003 [2], najmä na druhú zarážku jeho článku 13,keďže:(1) Ochrana zdravia a dobré životné podmienky zvierat musia byť založené predovšetkým na prevencii a na výsledkoch opatrení týkajúcich sa vhodného výberu plemien a druhov a vhodných vyvážených kŕmnych dávok.(2) Nariadenie (EHS) č. 2092/91 ukladá presné obmedzenia na kŕmenie. Najmä prísun základných látok, ako sú vitamíny, by mal byť pokrytý prísunom z prírodných krmív.(3) Zosúladené pravidlá produkcie dobytka v ekologickom poľnohospodárstve sú pomerne nové a chovatelia môžu ešte vždy čeliť ťažkostiam pri získavaní zvierat so schopnosťou prispôsobiť sa miestnym podmienkam a/alebo vhodným systémom hospodárenia a pri poskytovaní všetkých základných prvkov, ktoré sú potrebné pre harmonický rast zvieraťa, najmä so zreteľom na zabezpečenie určitých vitamínov rozpustných v tuku pre prežúvavce.(4) Preto je potrebná odchýlka na povolenie podávania vitamínov A, D a E počas prechodného obdobia pri dodržiavaní špecifických podmienok.(5) Povolenie musí byť sprevádzané povinnosťou členských štátov informovať Komisiu o vydaných povoleniach.(6) Výbor stanovený v článku 14 nariadenia (EHS) č. 2092/91 nedoručil stanovisko v lehote stanovenej jeho predsedom. Podľa štvrtého odseku článku 14 nariadenia (EHS) č. 2092/91 Komisia predložila návrh Rade. Keďže Rada nezaujala stanovisko v trojmesačnej lehote stanovenej v piatom odseku článku 14 toho istého nariadenia (EHS) č. 2092/91, navrhované opatrenia má prijať Komisia,PRIJALA TOTO NARIADENIE:Článok 1Nariadenie (EHS) č. 2092/91 sa týmto mení a dopĺňa takto:a) časť B prílohy 1 sa mení a dopĺňa v súlade s bodom 1 prílohy k tomuto nariadeniu,b) časti C a D prílohy II sa menia a dopĺňajú v súlade s bodom 2 prílohy k tomuto nariadeniu.Článok 2Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej Únie.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 1. apríla 2003Za KomisiuFranz Fischlerčlen Komisie[1] Ú. v. ES L 198, 22.7.1991, s. 1.[2] Ú. v. ES L 31, 6.2.2003, s. 3.--------------------------------------------------PRÍLOHA1. Bod 4.10. časť B prílohy I k nariadeniu (EHS) č. 2092/91 sa nahrádza týmto textom:"4.10. Krmivo pre hydinu v štádiu výkrmu musí obsahovať aspoň 65 % zmesi obilnín, bielkovinových plodín a olejnín."2. Príloha II k nariadeniu (EHS) č. 2092/91 sa mení a dopĺňa takto:a) v časti C sa dopĺňa bod 2.3.:"2.3. Vajcia a vaječné výrobky na použitie ako krmivo pre hydinu prednostne z tej istej farmy.";b) časť D sa mení a dopĺňa takto:i) v bode 1.2 sa dopĺňa tento odsek:"Odchylne od prvého pododseku a počas prechodného obdobia, ktoré uplynie 31. decembra 2005, smie príslušný orgán každého členského štátu povoliť používanie syntetických vitamínov typov A, D a E pre prežúvavce, pokiaľ sú splnené tieto podmienky:- syntetické vitamíny sú totožné s prirodzenými vitamínmi a- povolenie vydané členskými štátmi sa zakladá na presných kritériách a povolenie je oznámené Komisii.Výrobcovia smú využívať toto povolenie len v prípade, ak dostatočne preukážu inšpekčnému subjektu alebo orgánu členského štátu, že zdravie a ochranu ich zvierat nemožno zaručiť bez používania týchto syntetických vitamínov."ii) v bode 2 sa dopĺňa tento text:- "pivovarnícke droždie".--------------------------------------------------